محمد حامد انصاری

محمد حامد انصاری (ولادت: 1 اپریل 1937ء) بھارت کے بارہویں نائب صدر رہے۔ نیشل مائنورٹیز کمیشن کے سابق چیرمین ہیں۔ یہ ایک ماہر تعلیمات، مشیر اور علی گڑھ یونی ورسٹی کے سابق وائس چانسلر ہیں۔

ان کا انتخاب بھارت کے 12ویں نائب صدر کی حیثیت سے 10 اگست 2007ء کو ہوا اور 10 اگست 2017ء تک انہوں نے اپنا دفتر سنبھالا۔

ذاتی زندگی 
انصاری 1 اپریل 1937 کو کولکاتا، بنگال پریزیڈنسی (موجودہ کولکاتا، مغربی بنگال) عبد العزیز انصاری اور عائشہ بیگم کے گھر پیدا ہوئے۔ ان کا آبائی گھر ریاست اتر پردیش کے شہر غازی پور میں ہے۔ انہوں نے اپنی زندگی کے ابتدائی سال کولکاتا میں گزارے۔ وہ انڈین نیشنل کانگرس کے سابق صدر اور مجاہد آزادی مختار احمد انصاری کے رشتے دار ہیں۔
وہ اترپردیشی سیاست دان مختار انصاری، افضل انصاری اور صبغت اللہ انصاری کے بھی رشتے دار ہیں۔
انصاری نے اسکول کی تعلیم شملہ کے سینٹ ایڈورڈ اسکول سے حاصل کی۔ علی گڑھ مسلم یونیورسٹی سے انہوں نے علامۂِ فلسفہ یا فلسفے میں ڈاکٹریٹ اور ماسٹر آف آرٹس کی ڈگریاں حاصل کیں۔
انہوں نے سلمیٰ انصاری نامی خاتون سے شادی کی۔ اُن کے 2 بیٹے اور 1 بیٹی ہے۔

خدمات 
حامد انصاری مغربی ایشیا کے معاملات کے ماہر ہیں۔ وہ انڈین فارن سروس میں خدمات سر انجام دے چکے ہیں۔ وہ متحدہ عرب امارات، افغانستان، پاکستان اور سعودی عرب میں انڈیا کے سفیر اور آسٹریلیا میں بطور ہائی کمشنرخدمات سر انجام دے چکے ہیں۔ وہ اقوام متحد میں بھی انڈیا کے مستقل نمائندے کی حیثیت سے بھی کام کر چکے ہیں۔ وہ دو ہزار چھ میں کشمیر گول میز کانفرنس اور ملک میں مختلف برادریوں کے درمیان میں اعتماد سازی میں بھی اہم کردار ادا کر چکےہیں۔ وہ مسلم یونیورسٹی علی گڑھ کے وائس چانسلر اور قومی اقلیتی کمیشن کے چیرمین کے عہدے پر بھی اپنی خدمات انجام دے چکے ہیں۔

مزید دیکھیے 
 مختار احمد انصاری

نوٹس

بیرونی روابط 

 Iran Today: Twenty – five Years after the Islamic Revolution (Rupa, New Delhi,2005) (ISBN 81-291-0774-0)
 Ansari:Shares Left leanings and is also close to Congress bosses
 Hamid Ansari: versatile scholar, statesman

1937ء کی پیدائشیں
اکیسویں صدی کے بھارتی تعلیمی نظریہ ساز
اکیسویں صدی کے بھارتی سیاست دان
بقید حیات شخصیات
بیسویں صدی کے بھارتی تعلیمی نظریہ ساز
بیسویں صدی کے بھارتی سیاست دان
بھارت کے سفرا برائے افغانستان
بھارت کے سفرا برائے ایران
بھارت کے سفرا برائے سعودی عرب
بھارت کے سفرا برائے متحدہ عرب امارات
بھارت کے مستقل مندوبین برائے اقوام متحدہ
بھارت کے نائب صدور
بھارت کے ہائی کمشنر برائے آسٹریلیا
بھارتی سرکاری ملازمین
بھارتی سفارتکار
بھارتی مسلم شخصیات
پدم شری وصول کنندگان
علی گڑھ مسلم یونیورسٹی کے وائس چانسلر
غازی پور کی شخصیات
کلکتہ یونیورسٹی کے فضلا
کولکاتا کی شخصیات
کولکاتا کے اسکالر
کولکاتا کے سیاست دان
مغربی بنگال سے انڈین نیشنل کانگریس کے سیاست دان
مغربی بنگال کی شخصیات
بھارت سانچے
جامعہ علی گڑھ کے فضلا
اکیسویں صدی کے ہندوستانی مسلمان